REPUBLIKA HRVATSKA

Bjelovarsko – bilogorska županija

 OPĆINA BEREK

 OPĆINSKI NAČELNIK

KLASA: 112-02/24-01/02

URBROJ: 2103–06-02-24-1

Berek, 29.05.2024.

 Na temelju Odluke Ministarstva rada, mirovinskoga sustava, obitelji i socijalne politike o financiranju projekta „Zaželi Berek“, KLASA: 984-01/23-01/29, URBROJ: 524-07-02-01-01/3-24-32 od 28. ožujka 2024. godine i Ugovora o dodjeli bespovratnih sredstava za projekte koji se financiraju iz Europskog socijalnog fonda plus u financijskom razdoblju 2021. – 2027., Kodni broj: SF.3.4.11.01.0426, projekt „Pomoć u kući Općine Berek“ od 02. travnja 2024. godine, Općina Berek , Načelnik Općine Berek

 **r a s p i s u j e**

**OGLAS**

**za prijam u radni odnos na određeno vrijeme u projektu „Pomoć u kući Općine Berek “**

**Radnik/radnica na poslovima pružanja usluge potpore i podrške starijim osobama i osobama s invaliditetom**

**Naziv poslodavca:** Općina Berek, Berek 77,43232 , Berek

**Broj traženih radnik/radnica:** 6

**Trajanje radnog odnosa:** 32 mjeseca uz probni rad od 3 mjeseca

**Radno vrijeme:** puno radno vrijeme

**Mjesto rada:** naselja na području općine Berek

**Naziv radnog mjesta:** Radnik/radnica na poslovima pružanja usluge potpore i podrške starijim osobama i osobama s invaliditetom

**Predviđena plaća:** u visini minimalne plaće, sukladno Uredbi o visini minimalne plaće Vlade Republike Hrvatske

Opis poslova:

• organiziranje prehrane (pomoć u pripremi obroka, pomoć u nabavi hrane i dr.);

• obavljanje kućanskih poslova (pranje posuđa, pospremanje stambenog prostora,

donošenje vode, ogrjeva i slično, organiziranje pranja i glačanja rublja, nabava

lijekova i drugih potrepština i dr.);

• održavanje osobne higijene (pomoć u oblačenju i svlačenju, u kupanju i obavljanju

drugih higijenskih potreba);

• zadovoljavanje drugih svakodnevnih potreba.

Svaki radnik/radnica pružat će usluge potpore i podrške za najmanje šest ( 6 ) pripadnika ciljne skupine.

**Vrijeme početka i trajanja rada:** Predvidivo od 01. srpnja 2024. godine do 28. veljače 2027.g.

Kandidati/kinje moraju ispunjavati sljedeće uvjete:

* punoljetnost
* hrvatsko državljanstvo

Uz prijavu na oglas potrebno je priložiti sljedeću dokumentaciju:

 Zamolba – vlastoručno potpisana,

 Životopis s kontakt telefonom – vlastoručno potpisan,

 Preslika osobne iskaznice,

 preslika dokaza o završenom obrazovanju (ako kandidat/kinja uz prijavu priloži dokumente u kojima osobni podaci nisu istovjetni, dužna je dostaviti i dokaz o njihovoj promjeni, npr. presliku vjenčanog lista),

 elektronički zapis ili potvrda o podacima evidentiranim u bazi podataka Hrvatskog

zavoda za mirovinsko osiguranje za podnositelja prijave (e-radna knjižica – ne starija od 30 dana),

 Uvjerenje nadležnog suda da se protiv podnositelja prijave ne vodi kazneni postupak (ne starije od 6 mjeseci)

 Vlastoručno ispunjenu i potpisanu Izjavu/Privolu o davanju suglasnosti za prikupljanje i obradu osobnih podataka u svrhu oglasa za prijam u radni odnos (dostupna na službenoj internet stranici Općine Berek : [www.berek.hr](http://www.berek.hr)

\*Napomena: Izjavu o privoli za korištenje osobnih podataka je moguće preuzeti osobno u uredu Općine Berek na adresi: Berek 77, 43232 Berek te službenoj internet stranici Općine Berek [www.berek.hr](http://www.berek.hr)

Prijave s dokazima o ispunjenju traženih uvjeta potrebno je dostaviti u zatvorenoj koverti, putem pošte ili osobno ( radnim danom od 07:00 do 15:00 sati), u roku 15 dana od dana objave Oglasa na mrežnim stranicama Hrvatskog zavoda za zapošljavanje i Općine Berek na adresu:

**Općine Berek, Berek 77, 43232 Berek ,**

**s naznakom „Oglas za prijem u radni odnos – Pomoć u kući Općine Berek“**

Nepravovremene i nepotpune prijave neće se razmatrati.

Urednom prijavom smatra se prijava koja sadrži sve podatke i priloge navedene u oglasu te koja je vlastoručno potpisana.

Osoba koja nije podnijela pravodobnu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na oglas.

Za kandidate/kinje prijavljene na oglas koje ispunjavaju formalne uvjete provest će se intervju.

Ako kandidat ne pristupi intervjuu, smatra se da je povukao prijavu na oglas.

Kandidati će o rezultatima izbora biti obavješteni u zakonskom roku.

Javni poziv će biti objavljen na službenim stranicama Hrvatskog zavoda za zapošljavanje i Internet stranicama Općine Berek [www.berek.hr](http://www.berek.hr)

 NAČELNIK:

 Mato Tonković v.r.